Petra Dubayová

Petra Dubayová (* 27. júl 1998, Sereď) je slovenská divadelná, televízna a filmová herečka, speváčka a poetka.

 Životopis 
Do roku 2013 navštevovala Základnú školu P. O. Hviezdoslava a Základnú umeleckú školu Jána Fischera Kvetoňa, kde absolvovala hudobnú teóriu a spev. Je absolventkou štúdia hudobno-dramatického umenia na Štátnom konzervatóriu v Bratislave. Už počas štúdia, v roku 2014, prvýkrát účinkovala v televízii v druhej epizóde seriálu RTVS Superhrdinovia.

Dňa 6. decembra 2016 si zahrala hlavnú postavu vo svojej prvej divadelnej hre, muzikáli Jána Ďurovčíka Šľahačková princezná, v Divadle Nová scéna. V roku 2017 sa začala venovať činohre pre mladých a dostala rolu Lilly Cahillovej v muzikáli Punk Rock.

Od roku 2019 študuje na Vysokej škole múzických umení. Účinkovala tiež v troch filmoch a hosťuje v Slovenskom národnom divadle.

Od roku 2023 hrá postavu predavačky a speváčky Evy Dušekovej v seriáli Dunaj, k vašim službám. Tiež sa objavuje na koncertoch a predstaveniach pre deti so Spievankovom ako Píšťalka a účinkuje v divadelných dielňach Nová scénička v Štúdiu Olympia. V roku 2024 bola aj súťažiacou v 9. sérii relácie Let's Dance.

 Poézia 
Dubayová nemá hudobnú skupinu ani vlastný repertoár. Kedysi však písala poéziu a niektoré básne sú tiež zhudobnené.

 Osobný život 
Má o šesť rokov mladšiu sestru Dominiku, ktorá je jej ľudským idolom. V období 2017 až 2024 tvorila pár so svojim hereckým kolegom Vladislavom Plevčíkom, následne začala tvoriť pár s Jakubom Jablonským, s ktorým sa jej v auguste 2025 narodilo dieťa. Dubayová je vegetariánka.

 Divadelné účinkovanie 

 Divadlo Nová scéna 
 Šľahačková princezná (Princezná)
 Rasputin (company ženy)
 Punk Rock (Lilly Cahillová)
 Mária Terézia #posledná milosť (Magdaléna)
 Malá nočná hudba No. 1
 Malá nočná hudba No. 7
 Elektrický anjel (Ada)
 Cyrano z predmestia (Júlia, servírka + company) 
 Nová scénička 

 Slovenské národné divadlo 
 Milada

 Divadlo GUnaGU 
 Varím a verím

 Filmografia  
náhľad|Petra Dubayová vo filme Sviňa (2020)
 Filmy 
 2019: Amnestie 
 2020: Sviňa
 2022: Zakliata jaskyňa 
 2024: Vojna policajtov
 2025: Duchoň

 Seriály 
 2014: Superhrdinovia – „Kŕdeľ“ (E02)
 2016: Policajti v akcii (Tamara Zvolenská)
 2020: Dracula – „Pravidla bestie“ (E01)
 2020: Hniezdo (E05–11)
 2022: Šťastná rybka 
 2023: Víťaz
 2023 – 2025: Dunaj, k vašim službám (Eva Dušeková)

 Relácie 
 2022: Neskoro večer
 2023: Možné je všetko
 2023: Slnko v sieti
 2024: Let’s Dance

 Diskografia 
 „Spánok“ (2021)

 Šľahačková princezná (2019, Pavian Records) 
 „Lesný dážď“ – 3:45 (Ľubomír Dolný)
 „Mávam“ – 4:18 (Ľubomír Dolný)
 „Pieseň na tisíc a jednu noc“ – 3:48 (Ľubomír Dolný) 

 Referencie 

 Iné projekty 


 Externé odkazy 





Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenské speváčky
Kategória:Slovenskí vegetariáni
Kategória:Absolventi Konzervatória v Bratislave
Kategória:Osobnosti zo Serede